BASES REGULADORAS PROCESO EXTRAORDINARIO DE INTEGRACIÓN NA POLICÍA LOCAL MEDIANTE CONCURSO-OPOSICIÓN EN EXECUCIÓN DA SENTENZA DO TSXG DO 18/12/14 (PO 4303/2011)
ADMINISTRACIÓN LOCAL — Municipal — Nigrán (Persoal, oposicións, 24/02/2020)

Esta Alcaldía- Presidencia mediante resolución de data 04/02/2020 resolve: PRIMEIRO.—Aprobar as bases reguladoras do procedemento extraordinario de integración no corpo da policía local previsto na disposición adicional segunda da Lei 4/2007, do 20 de abril, de coordinación de policías locais de galicia, mediante o sistema de concurso – oposición, en execución da sentenza do Tribunal Superior de Xustiza de Galicia do 18/12/14 (po 4303/2011) É obxecto das presentes bases a regulación do procedemento extraordinario de integración no corpo da Policía Local do Concello de Nigrán de vixilantes, contemplado na disposición adicional segunda da Lei 4/2007, do 20 de abril, de coordinación dos policías locais de Galicia (LCPLG) e Disposición transitoria terceira do Decreto 243/2008, do 16 de outubro, polo que se desenvolve a Lei de coordinación de policías locais de Galicia. A convocatoria deste proceso selectivo foi imposta a este Concello na sentenza do 18/12/14 da Sala do Contencioso-Administrativo do Tribunal Superior de Xustiza de Galicia ditada no procedemento ordinario 4303/2011, pola que se condenou “a convocar el concurso-oposición a que hace referencia la Disposición Adicional Segunda de la Ley 4/2007, en los términos señalados en el fundamento de Derecho quinto de esta sentencia”, que impoñía a obriga de respectar as determinacións recollidas no Anexo VI da Orde do 28 de xaneiro de 2009 pola que se determinan as probas de selección, temarios e baremos de méritos dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada (DOG núm.22 do 2 de febreiro de 2009). Xa que logo, o cumprimento dos requisitos de acceso a este concurso-oposición valorara nse de acordo co establecido na sentenza. O procedemento de integración realizarase polo sistema de concurso – oposición conforme co establecido nas disposicións mencionadas nos parágrafos anteriores e co sinalado na referida Orde do 28 de xaneiro de 2009. O procedemento regulado nestas bases rexerase, ademais de polas normas antes mencionadas, pola normativa básica estatal constituída polo Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público (TREBEP), a Lei 7/1985, de 2 de abril, reguladora das Bases do réxime local (LBRL), o Real Decreto Lexislativo 781/1986, do 18 de abril, polo que se aproba o texto refundido das disposicións vixentes en materia de réxime local e o Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección dos funcionarios de administración local, a normativa autonómica de aplicación constituída pola Lei 2/2015, do 29 de abril, de Emprego público de Galicia (LEPG), e Lei 5/1997, de 22 de xullo, de Administración local de Galicia (LALG), e, supletoriamente, polo Real Decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado e demais lexislación concordante e de aplicación. Os participantes no procedemento e que o superen quedarán integrados nas seguintes prazas: Escala: administración especial. Subescala: servizos especiais. Grupo: C1. Clase: Policía Local. Escala básica, categoría policía. Número de prazas convocadas: dúas (2) A retribución anual bruta por tódolos conceptos será a prevista no cadro de persoal vixente. Non concorrendo no Concello de Nigrán mais situacións enmarcables na disposición adicional segunda da LCPLG que as que se derivan da sentenza do 18/12/14 da Sala do Contencioso-Administrativo do Tribunal Superior de Xustiza de Galicia ditada no procedemento ordinario 4303/2011, para ser admitido no procedemento de integración que se regula nestas bases, os aspirantes deberán reunir, na data na que remate o prazo de presentación de instancias, segundo a convocatoria do proceso, os seguintes requisitos: 1. Ter unha antigüidade mínima de servizo nos postos de vixilante municipal, auxiliar de policía ou interino dos corpos da Policía Local de 3 anos continuados no Concello de Nigrán. O cumprimento deste requisito deberá valorarse tendo en conta o establecido na sentenza do 18/12/14 da Sala do Contencioso-Administrativo do Tribunal Superior de Xustiza de Galicia ditada no procedemento ordinario 4303/2011.2. Atopars e prestando servizos nos ditos postos no momento de entrada en vigor da LCPLG. O cumprimento deste requisito deberá valorarse tendo en conta o establecido na sentenza do 18/12/14 da Sala do Contencioso-Administrativo do Tribunal Superior de Xustiza de Galicia ditada no procedemento ordinario 4303/2011.3. Estar en posesión da titulación esixible para o acceso como funcionario do grupo C1, consonte coa normativa da función pública (bacharelato ou equivalente). No caso de carecer dela, deberán ter superado o curso que para tal efecto desenvolva a Academia Galega de Seguridade Pública.4. Posuír a nacionalidade española.5. Superar os dezaoito anos de idade.6. Ser titular dos permisos de conducir das clases A2 e B.7. Non estar afectado por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administración públicas.8. Non ter sido condenado/a por delito doloso, nin estar inhabilitado para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme. Será aplicable, sen embargo, o beneficio da rehabilitación, de acordo coas normas penais e administrativas, que o aspirante deberá acreditar mediante o correspondente documento oficial.9. Reunir as condicións físicas e sanitarias para a realización das probas físicas recollidas nestas bases.10. Comprometerse a portar armas durante o servizo e, se é o caso, chegar a utilizalas nos casos e circunstancias legalmente establecidas.11. Os dereitos de exame, conforme ao establecido na Ordenanza fiscal reguladora da taxa pola expedición de documentos administrativos publicada no BOP núm.114 con data de 17 de xuño de 2019, ascenden á cantidade de 25 euros, e de 6,25 euros para aqueles que acrediten a súa condición de desempregados mediante a presentación do correspondente certificado/informe emitido pola Oficina de Emprego (non resultará válida a presentación da tarxeta de demandante de emprego nin tampouco o documento en que manifeste que non percibe ou que percibe prestación/subsidio algún por desemprego ou por calquera outra causa como xustificativos da condición de desempregado/a). Serán aboados en calquera das seguintes contas de titularidade do Concello de Nigrán: Abanca: ES79 2080 5052 1330 4000 7973. CaixaBank: ES84 2100 4790 4002 0 003 9907. O resgardo do pagamento achegarase coa instancia ou solicitude presentada para tomar parte no proceso selectivo. Poderá instruírse procedemento de devolución do 50% do importe ingresado, a solicitude do interesado, cando éste figure na relación de excluídos do procedemento de selección. Todos estes requisitos deberán ser xustificados e achegaranse coa solicitude presentada, sendo suficiente a achega de copia simple da documentación correspondente. O concello poderá en calquera momento requerir a calquera dos aspirantes a documentación orixinal para a súa comprobación e cotexo. As persoas participantes neste concurso – oposición que reúnan os requisitos enumerados nos apartados 1, 2 e 3 anteriores quedarán dispensados do requisito de idade máxima e estatura esixidos no artigo 33 da LCPLG e no artigo 21 do Decreto 243/2008, do 16 de outubro, de acordo ao previsto na Disposición Adicional Segunda da LCPLG. As persoas que desexen tomar parte nas probas selectivas convocadas deberán facelo mediante instancia dirixida ao Sr. Alcalde. A tal efecto empregarase o modelo de solicitude incorporado a estas bases como ANEXO I, acompañando a seguinte documentación: As instancias deberán axustarse ao modelo oficial que figura como ANEXO I das presentes bases e estará a disposición dos interesados no Rexistro Xeral do Concello e no taboleiro de anuncios da sede electrónica do concello (allariz. sedelectronica. gal) e incluirá a manifestación de que se reúnen todos e cada un dos requisitos enumerados nas presentes bases e o compromiso, no suposto de superar o proceso, de prestar xuramento ou promesa de conformidade co Real decreto 707/1979, do 5 de abril. A subscrición e achega do modelo de solicitude incorporado como ANEXO I implicará a declaración de non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial, así como a declaración de non padecer enfermidade, así como o compromiso de portar armas e utilizalas. O prazo para a presentación de solicitudes será de 20 días naturais, contados a partir do día seguinte ao da publicación da convocatoria no Boletín Oficial do Estado. De conformidade co establecido na normativa vixente na materia, a convocatoria e bases publicaranse no taboleiro de anuncios da casa consistorial, no Boletín Oficial da provincia de Pontevedra, así como o extracto da convocatoria no Diario Oficial de Galicia. A presentación das solicitudes poderá facerse en calquera das formas establecidas no artigo 16 da Lei 39/2015, de 1 de outubro, do Procedemento Administrativo Común das Administracións Públicas. Co fin de axilizar o proceso, os/as aspirantes que non presenten as solicitudes directamente no rexistro xeral do Concello ou mediante a sede electrónica (sede. nigran. org) deberán comunicar esta circunstancia ao Concello mediante telegrama, fax (986 38 39 31) ou correo electrónico (persoal@nigran. org) no mesmo día da súa presentación, achegando copia da documentación presentada co selo ou xustificante do rexistro correspondente. Os aspirantes que precisen adaptacións de medios e/ou tempo para a realización das probas selectivas, presentarán escrito, xunto á solicitude de participación, no que se especifique o tipo de adaptación que solicitan, así como o certificado médico xustificativo da adaptación solicitada. A adaptación de tempos levarase a cabo de conformidade co disposto na Orde PRE/1822/2006, de 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. Rematado o prazo de presentación de solicitudes a Alcaldía ditará resolución aprobando a lista provisional de admitidos e excluídos, expresando as causas de exclusión. Esta resolución publicarase no taboleiro de anuncios da Casa do Concello así como no Boletín Oficial da Provincia de Pontevedra. A resolución establecerá, a efectos de subsanación de defectos ou omisións, e mesmo de reclamacións, un prazo de 10 días hábiles contados a partir do seguinte ao da publicación sinalada. Os/as aspirantes que non presenten as subsanacións directamente no rexistro xeral do Concello ou mediante sede electrónica (sede. nigran. org) deberán comunicalo mediante telegrama, fax (986 383931) ou correo electrónico (persoal@nigran. org) no mesmo día da súa presentación, achegando copia da documentación presentada co rexistro correspondente. Posteriormente, mediante resolución da Alcaldía se aprobará a lista definitiva de admitidos e excluídos, se procederá á designación dos membros do tribunal cualificador, e se convocará aos aspirantes admitidos para a realización do primeiro exercicio mediante a publicación da devandita resolución no taboleiro de anuncios da Casa do Concello e no Boletín Oficial da provincia de Pontevedra. O resto de publicacións levaranse a cabo no taboleiro de anuncios da Casa do Concello. O tribunal encargado da cualificación das probas e da supervisión do proceso será nomeado pola Alcaldía conforme co estipulado nos artigos 60 do TREBEP, 59.2 da LEPG, 34 da LCPL, 6º do Decreto 243/2008 e demais lexislación de aplicación, e a súa composición farase pública consonte co establecido na base anterior. O Tribunal cualificador estará formado por: Por cada membro do Tribunal designarase un suplente. A pertenza aos órganos de selección será sempre a titulo individual, non podendo ostentarse esta en representación ou por conta de ninguén. A composición dos órganos de selección será predominantemente técnica. Todos os membros deberán contar cun nivel de titulación ou especialización igual ou superior á esixida para o acceso ao posto de traballo. Non poderá formar parte o persoal de elección ou designación política, os funcionarios interinos e o persoal eventual. O Tribunal poderá dispoñer a incorporación de asesores especialistas para as probas correspondentes que xulgue oportuno, limitándose os asesores a prestar colaboración nas súas especialidades técnicas, tendo voz pero non voto Esta fase realizarase conforme co disposto no anexo VI da Orde do 28 de xaneiro de 2009, pola que se determinan as probas de selección, temarios e baremos de méritos dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada (DOG núm.22 do 2 de febreiro de 2009). Esta fase constará das seguintes probas, cada unha das cales terá carácter eliminatorio, e serán desenvoltas pola orde que se citan: A proba de avaliación dos coñecementos das persoas aspirantes deberá amosar a preparación intelectual delas e dominio dos contidos do temario que se que se inclúe como Anexo destas bases. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Incluiranse ademais tres preguntas de reserva para o suposto de que o tribunal, de oficio ou con base nalgunha reclamación, anulase algunha ou algunhas das preguntas incluídas no exercicio, o que se fará público no taboleiro de anuncios municipal. Os aspirantes dispoñerán dun tempo máximo de dúas horas para a súa realización. A proba cualificarase polo tribunal de cero (0) a dez (10) puntos e será preciso acadar cinco (5) puntos como mínimo, para non quedar eliminado. A cualificación farase atendendo á seguinte fórmula: N = (A – F/3) / 10 Sendo N = nota final da proba; A = preguntas acertadas; F = preguntas erradas ou non respostas. Cada persoa opositora poderá obter copia do exercicio realizado ao seu remate. A proba de coñecemento da lingua galega estará dirixida á comprobación, por parte do Tribunal, de que as persoas aspirantes comprenden e escriben correctamente o galego. Consistirá na redacción en galego dun texto sobre unha materia proposta polo tribunal relacionada cos cometidos a desenvolver no posto de traballo. O tempo máximo para realizar o exercicio será de 30 minutos. Valorarase a corrección na redacción e no emprego da lingua. Este exercicio cualificarase como apto ou non apto. Estarán exentos da realización da proba específica de galego os aspirantes que acrediten posuír no día da finalización do prazo de presentación das instancias o CELGA 4 ou equivalente debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega. As probas de aptitude física terán a cualificación de apto ou non apto. Para optar a cualificación de apto é necesario non superar as marcas establecidas como máximas para as probas 3.1, 3.4 e 3.5, e alcanzar ou superar os mínimos das probas 3.2 e 3.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo e grupos de idade: de 18 a 36 anos, de 37 a 48, e de 49 ou máis anos. O aspirante estará incluído no grupo de idade correspondente, tendo en conta a súa idade o día de realización das probas. As probas realizaranse de forma individual, excepto as de resistencia xeral e natación que poderán facerse de forma colectiva se así o considera o tribunal. Nas probas de resistencia xeral e natación disponse dunha soa posibilidade de execución; no resto permitirase unha segunda realización cando na primeira non se obteña a cualificación de “apto”. O desenvolvemento de cada unha das probas físicas deberá realizarse en lugares axeitados ao tipo de proba que se vai executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor.7.3.1. Proba de velocidade: carreira de 50 metros lisos Realizarase nunha pista de atletismo ou calquera zona totalmente chá de terreo compacto. O aspirante colocarase na pista no lugar sinalado, e poderá realizar a saída de pé ou agachado, sen utilizar tacor de saída. As marcas máximas (en segundo) esixidas para a superación da proba por tramos de idade son: 18-36 anos; 37-48 anos; 49 ou máis anos Homes: 7,40”; 9,50”; 10,00” Mulleres: 8,20”; 10,50”; 11,00” 7.3.2. Proba de potencia de tren superior: Os homes realizarán flexións de brazos e as mulleres suspensión en barra.7.3.2.1. Flexións de brazos Realizarase en ximnasio ou campo de deportes. Iniciarase dende a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo de flexións esixibles con: 18-36 anos; 37-48 anos; 49 ou máis anos 10; 6; 4 7.3.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, agarrado/a coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela.18-36 anos; 37-48 anos; 49 ou máis anos 52”; 42”; 35” 7.3.3. Proba de potencia de tren inferior: salto horizontal. Realizaranse en ximnasio ou campo de deportes, con chan horizontal e, coa superficie adecuada para efectuar a medicións das marcas. O aspirante colocarase de pé detrás dunha liña sen pisala, cos pes separados, paralelos entre si e á mesma altura. Realizará un salto horizontal caendo cos dous pes ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas (en centímetros) esixidas para a superación da proba por tramos de idade son: 18-36 anos; 37-48 anos; 49 ou máis anos Homes:; 210 cm; 195 cm; 185 cm Mulleres: 185 cm; 170 cm; 160 cm 7.3.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O aspirante colocarase na pista no lugar indicado. A saída realizarase de pé. Será eliminado o corredor que abandone a pista durante a carreira. As marcas máximas (en minutos) esixidas para a superación da proba por tramos de idade son: 18-36 anos; 37-48 anos; 49 ou máis anos Homes:; 3,30´; 3,50´; 4,30´ Mulleres:; 4,10´; 4,30´; 5,00´ 7.3.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación das probas por tramos de idade son: 18-36 anos; 37-48 anos; 49 ou máis anos Homes:; 24”; 36”; 40” Mulleres: 28”; 42”; 46” Estas probas están dirixidas a determinar as actitudes e aptitudes persoais dos aspirantes e a súa adecuación ás función policiais que deberán desempeñar, comprobando que presentar un perfil psicolóxico axeitado. A estes efectos, a proba consistirá nun test de intelixencia e de avaliación doutras aptitudes, que deberá efectuarse e valorarse por persoal especialista. A cualificación será de apto/non apto. O referido test constará de dúas partes: 7.4.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, compresión e fluidez verbal, comprensión de ordes, razoamento cognitivo, atención discriminatoria e resistencia á fatiga intelectual.7.4.2. Proba de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estres e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, aparte das características da personalidade sinaladas anteriormente, exploraranse ademais os seguintes aspectos: existencia de niveis disfuncionais de estres ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación: expectativas respecto da función policial. O recoñecemento médico será efectuado por facultativos especialistas e o seu fin é garantir que os aspirantes estean en condicións idóneas para o exercicio das función policiais propias do posto de traballo. Cualificaranse como apto/non apto. Para os efectos da exclusión do aspirante, terase en conta o seguinte: 1. Obesidade – delgadeza. Obesidade ou delgadeza manifestas que dificulten ou incapaciten para o exercicio das función propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial, que a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico. As probas realizaranse a porta pechada sen outra asistencia que a dos aspirantes, membros do tribunal e os colaboradores e especialistas designados. Os aspirantes serán convocados para cada exercicio en chamamento único e nos que non poidan realizarse conxuntamente a orde de actuación dos aspirantes iniciarase por aqueles cuxo primeiro apelido empece pola letra “G”. No suposto de que non exista aspirante ningún co primeiro apelido que comece pola letra “G” pasarase á letra “H” e así sucesivamente. As persoas aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impida acudir e será excluída do proceso a persoa que non compareza. A fase de concurso, que non terá carácter eliminatorio, valorarase logo do remate da fase de oposición. A puntuación obtida nesta fase non poderá aplicarse para superar os exercicios da fase de oposición. Constituído o tribunal, este reunirase en sesión non pública para os efectos de valorar os méritos alegados e debidamente acreditados. O resultado da valoración farase público, mediante a súa exposición no taboleiro da Casa do Concello, con anterioridade á realización do primeiro exercicio da fase de oposición e ata a resolución final do proceso selectivo. Deberá estarse en posesión dos méritos alegados, como máximo, na data de expiración do prazo concedido para a presentación de instancias. Os méritos que se acreditan serán valorados segundo o listado que se achega, ata un total de 20 puntos que corresponderán á suma dos máximos de cada epígrafe. Doutor, licenciado ou equivalente: 2 puntos Diplomado universitario ou equivalente: 1,5 puntos Bacharel ou equivalente: 1 punto Graduado escolar ou equivalente: 0,5 puntos A valoración máxima deste epígrafe será de 2,00 puntos Máis de 10 cursos: 4 puntos Entre 7 e 10 cursos: 3 puntos Entre 4 e 7 cursos: 2 puntos De 1 a 4 cursos: 1 punto A valoración máxima deste epígrafe será de 4,00 puntos Máis de 6 anos: 14 puntos Entre 5 e 6 anos: 12 puntos Entre 4 e 5 anos: 10 puntos Ata 4 anos: 8 puntos A valoración máxima deste epígrafe será de 14,00 puntos 1. Titulacións académicas: copia do título correspondente ou certificado acreditativo, se é o caso.2. Cursos de formación de 20 ou máis horas: deberán estar relacionadas coas tarefas da praza convocada e impartidos por escolas públicas de formación de persoal ao servizo das administración públicas, organismos de administración e institucións públicas ou debidamente homologados por estas. Acreditaranse mediante copia do diploma no que debe constar, como mínimo, a duración do curso e o título de mesmo e a correspondente homologación de ser o caso, ou ben certificación expedida polo organismo ou entidade que o impartiu no que se fagan constar os mesmos datos.3. Antigüidade no posto (anos de servizo): non se computarán outros servizos que os prestados no Concello de Nigrán nos postos aos que alude a disposición adicional segunda da LPLG. Tampouco se computarán os prestados por tempo inferior a tres (3) anos. Os períodos que excedan dos anos alegados pero que non supoñan o incremento doutro, desprezaranse. A estes efectos realizarase polo participante unha declaración xurada que será comprobada polo Concello de Nigrán. Rematada a fase de oposición, a cada aspirante que a superase outorgaráselle a puntuación total acadada nesta fase, que será a suma das cualificacións obtidas na proba de coñecementos (referida ao temario), que como máximo será de trece (13) puntos totais. Pola súa parte, a puntuación da fase de concurso será a que corresponda logo da suma dos méritos alegados de conformidade coa base novena, ata un máximo de vinte (20) puntos totais. Tendo en conta que, por tratarse dun concurso – oposición, a nota final do procedemento selectivo se deberá obter ponderando a puntuación obtida en cada unha das partes, correspondéndolle un 40% da dita nota á fase de concurso e un 60% a fase de oposición, a determinación desa nota final será a suma das notas parciais ponderadas do seguinte xeito: Fase de oposición: a puntuación máxima (13 puntos), correspondéralle a nota ponderada máxima, que é de 6 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo. Fase de concurso: a puntuación máxima (20 puntos), correspondéralle a nota ponderada máxima, que é de 4 puntos. Para a determinación da nota ponderada de cada aspirante aplicarase a regra de tres simple, cun máximo de tres decimais sen redondeo. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida na proba de avaliación de coñecementos e, se isto non fose suficiente, pola mellor marca obtida na primeira proba física, e se isto non fose posible nas sucesivas probas físicas pola orde de realización segundo as presentes bases e por último, a puntuación obtida na fase de concurso, ata que o empate se resolva. De persistir o empate este se resolverá por sorteo. Una vez calculada a puntuación final de cada aspirante, elaborarase unha listaxe destes baseándose na súa puntuación e por orde decrecente, resultando aprobados aqueles que, tendo en conta o número de prazas, obtiveses as notas máis altas. O tribunal fará pública a relación das persoas aprobadas no taboleiro de anuncios municipal e propoñerá o seu nomeamento como persoal funcionario en prácticas ao órgano convocante. Como funcionarios en prácticas, as persoas aprobadas terán os dereitos e deberes que legalmente lles correspondan segundo a súa situación e categoría. A superación do curso selectivo resulta obrigatoria para acceder á condición de persoal funcionario de carreira. Só estarán dispensadas de realizar o dito curso aquelas persoas que xa o superasen con anterioridade na Academia Galega de Seguridade Pública. No caso da non incorporación ao curso ou de abandono deste sen rematalo, agás por causas excepcionais, considerarase que o aspirante non superou o proceso selectivo. O alumnado que non supere o curso teórico – práctico na Academia, incluídas as probas de carácter extraordinario, perderá todos os dereitos acadados no proceso selectivo. Concluído o curso selectivo, os aspirantes que o tivesen superado, serán nomeados funcionarios de carreira pola Alcaldía, o que se fará público no BOP de Pontevedra, no DOG e no BOE. Os nomeados deberán tomar posesión no prazo máximo dun mes dende a publicación daquel anuncio no BOE. Coa finalidade de facilitar o acceso á información dos aspirantes e sempre con carácter complementario, tanto as convocatorias e bases, como os anuncios de cualificacións, chamamento a exercicios, etc. serán publicadas na páxina web municipal (www.nigran.org) e no taboleiro de anuncios da sede electrónica (sede. nigran. org) unha vez se practique a publicación no taboleiro de anuncios da casa consistorial. Ademais, tamén aparecerán, sempre que sexa posible, as cualificacións numéricas co nome e apelidos dos aspirantes que acaden a consideración de Apto, así como o nome e apelidos dos aspirantes que resulten non aptos ou os non presentados. Tales publicacións na web municipal non terán validez a efectos de cómputo de prazos e, asimesmo, a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado establecido na convocatoria. Os restantes usos dos datos persoais contidos nas solicitudes, así como todo o desenvolvemento do dos procesos selectivos, será de carácter interno e uso restrinxido, de acordo coa normativa vixente en materia de protección dos datos de carácter persoal. O Tribunal deste proceso selectivo queda facultado para a interpretación das bases da convocatoria, así como para resolver cantas dúbidas e incidencias suscite a súa aplicación, a cuxo efecto poderá adoptar os acordos necesarios procurando a boa orde e desenvolvemento do proceso selectivo. As bases da convocatoria e cantos actos administrativos deriven das mesmas e das actuacións do Tribunal poderán ser impugnadas polos interesados ante o órgano da xurisdición contencioso administrativa competente, conforme á Lei 29/1998, do 13 de xullo, reguladora da Xurisdición Contencioso-Administrativa, no prazo de dous meses, contados dende a data do día seguinte da última publicación destas. Así mesmo, poderá presentarse o recurso potestativo de reposición ante o Sr. Alcalde Presidente, no prazo dun mes a contar dende a mencionada publicación, ou calquera outro recurso que se considere procedente, conforme ao establecido na Lei 39/2015, de 1 de outubro, do procedemento administrativo común das Administracións Pública 1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía para Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións Administrativas.17. Lei orgánica de forzas e corpos de seguranza. Funcións da policía local.18. Lei de coordinación das policias locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia.22. Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito.23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24. Delitos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas c orpus.29. Lei de segura nza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público. SEGUNDO.—Ordear a súa publicación no taboleiro de anuncios do Concello de Nigrán, no Boletín Oficial da provincia de Pontevedra, no Diario Oficial de Galicia e no Boletín Oficial do Estado. TERCEIRO.—Notificar a presente resolución aos interesados aos que se refire o pronunciamento xudicial contido na sentenza do 18/12/14 da Sala do Contencioso-Administrativo do Tribunal Superior de Xustiza de Galicia ditada no procedemento ordinario 4303/201. O que se fai público para xeral coñecemento. En Nigrán, á data da sinatura electrónica O ALCALDE